113 



Vingen var blodig i yderste Led og hang slapt ned, men 

 viste ingen Tegn til Brud eller Forvridning. 



Vi tog den ind i Huset. Den vilde ikke spise. Vi forsøgte 

 at putte raat Kød, senere Aalekvabbestykker ned i Halsen paa 

 den; men den kastede dem op igen. Vi satte salt Vand i et 

 stort Fad for den, og den drak jevnlig deraf. Senere bød vi 

 den levende Aalekvabber, svømmende i Drikkekarret og smaa 

 Stykker Aalekvabbe i Vandet, satte den i Enrum med disse; 

 men den spiste intet. En Aalekvabbe forsvandt dog Natten 

 mellem 9 og 10 April, maaske har Maagen spist den. 



10 April rejste den med Familien til Charlottenlund, blev 

 sluppet ud paa en Veranda, og den næste Dag begyndte den at 

 spise Fiskeaffald og Brød. Der blev sat fersk Vand og salt Vand 

 til den, og den foretrak det ferske Vand til Drikke. Vingen 

 retter sig mere og mere op i den rigtige Stilling, og Fuglen spi- 

 ser godt. 



15 April bliver den sat ud i et Lysthus om Dagen, og den 

 tager sig et Bad i det store Drikkekar: men saa hænger Vingen 

 sørgeligt ned og slæber paa Jorden. Da den bliver tør, retter 

 Vingen sig dog nogenlunde op igen. Om Natten bliver den 

 taget ind paa Verandaen. 



Maagen gør ofte nogle mærkelige trippende Bevægelser staa- 

 ende paa samme Sted. Er det for at lave Rede? 



Den er hurtig blevet ret tam, bider ikke mere, naar man 

 tager den op, flytter sig ikke mange Tommer, naar man kom- 

 mer tæt hen til den. Naar den om Aftenen opholder sig paa 

 Verandaen, og Døren staar aaben ind til den oplyste Dagligstue, 

 spadserer den undertiden ind og ser til Familien. Den er ikke 

 bange for Familiens Hund, men flytter sig dog for den, roligt 

 og med Værdighed. I det hele taget viser den en mærkværdig 

 Ro og Værdighed overfor alt, hvad der passerer i dens Nærhed. 

 Den bader hver Dag flere Gange, saa godt den kan, i sit Drikke- 

 kar, som kun er ca. 25 cm i Diameter og 8 cm dybt. Et større 

 Kar med Vand i, som vi har sat ind til den, for at den bedre 

 kan pjaske sig og svømme lidt deri, vil den ikke op i. 



28 April slap den uforvarende ud i Haven, men prøvede ikke 

 paa at flyve, skønt der blev løbet efter den for at fange den. 



30 April blev den sluppet ud paa en stor, aaben Altan ud- 

 for Husets 1ste Sal. Den viste ikke straks nogen Lyst til at 

 flyve bort, men et Par Timer efter gik den ud mellem Rækvær- 



